Legend of IVahaniii. 517 



kuahiwi. Loaa aku la o Makolea ka wahine, hoi aku la me ke aikane. A hiki i ka 

 hale, haawi aku o Kepakailiula ia Kauai a puni no ke aikane, o Kukaea ke 'Hi malalo, 

 noho lakou ia Kauai, o ka pau ana ia o keia kaao. 



Kaao no Wahanui. 



OWAHANUI ke 'Hi, o Kilohi ke kaula, o Hawaii ka aina, holo mai la kona mau 

 kaulua mai Hawaii mai, a Kaunolu i Lanai. O ke kumu o keia holo ana o 



Wkhanui, he olelo nana i hoohiki, penei: "Aia a hehi i ka houpo o Kane laua o 

 Kanaloa, alaila, hoi i Hawaii." Maniua ae o ka holo ana mai o Wahanui mai Hawaii 

 mai, e noho ana o Kane, Kanaloa a me ko laua pokii o Kaneapua, i Kaunolu, ma Lanai; 

 he mau akua lakou ekolu, o Kane a me Kanaloa, he mau kino manu ko laua, o Kane- 

 apua he kino kanaka kona. 



Noho iho la lakou a make i ka wai, olelo aku o Kane a me Kanaloa ia Kane- 

 apua, ko laua pokii: "E pii oe i wai no kakou, i uka o Lanai," o Nanaihale ka inoa o 

 ka wai. A hiki o Kaneapua me ka huewai ilaila, mimi iho la ia ma kapa nahelehele o 

 ka wai, a pau ia, hoi iho la ia a ka punawai, ukuhi i ka huewai. Aole ia i ike, ua kahe 

 ka mimi ona a loko o ka wai, hoi aku la ia a hiki i o Kane a me Kanaloa, lalau mai la 

 laua i ka huewai a inn iho la, he mimi wale no ka wai, ia wa, lele laua a haalele ia 

 Kaneapua i Lanai. 



Ia Kaneapua e noho ana ma ka lae o Kaunolu, holo mai ana ka waa o Wahanui, 

 kahea aku o Kaneapua mauka: "Nowai he waa?" "No Wahanui," pela 'ku ke kaula 

 o Kilohi. "O Wahanui ke 'Hi, owai ke kaula?" "O Kilohi." Ninau hou o Kaneapua: 

 "He waa e holo ana i hea?" "He waa e holo ana i Kahiki, hehihehi i ka houpo o Kane 

 a me Kanaloa." I aku o Kaneapua: "Pehea la hoi owau kekahi?" Olelo mai o Kilohi: 

 "He komokomo ka waa." "I ka iako an." "He komo no." "I ke ama au." "He 

 komo." Pela no ka ia nei olelo a pau luna o ka waa. I aku o Kaneapua: "E hoi he 

 ino." I mai o Kilohi: "O oe no ka mea e hoi ai ka waa o ko'u haku?" 



Holo mai la lakou mai Kaunolu a ka lae o Kaena, loaa i ka makani, ka ino, 

 kahuli na waa, opili ke 'Hi o Wahanui, pulu na ukana, hoi aku la a pae ma Lele, i 

 Lahaina. Moe a ao ae, holo hou lakou a Kaunolu, hana aku no o Kaneapua e like me 

 na olelo mua, aohe ae o Kilohi, ke kaula. Holo no a make hou, hoi hou, o ka lua ia. 



